കോഴിക്കോട്ടെ കൂട്ടബലാത്സംഗം കേസ് ഒരു മാസത്തിനിടെ ഫ്ളാറ്റില് മുറിയെടുത്തത് നൂറോളം പേരെന്ന് റിപ്പോര്ട്ടുകള് കോഴിക്കോട്: ചേവായൂരില് യുവതിയെ കൂട്ടബലാത്സംഗം ചെയ്ത ഫ്ളാറ്റില് ഇതിനു മുന്പും പെണ്കുട്ടികളുടെ കരച്ചില് കേട്ടിരുന്നതായി കൗണ്സിലര് വെളിപ്പെടുത്തിയിരുന്നു. ഇതിനു പിന്നാലെ പോലീസ് ഫ്ളാറ്റ് അടച്ചുപൂട്ടി. ഫ്ളാറ്റിന്റെ പ്രവര്ത്തനത്തില് ദുരൂഹത ഉണ്ടെന്ന വിവരത്തെ തുടര്ന്ന് ആണ് പോലീസ് ഫ്ളാറ്റ് അടച്ചുപൂട്ടിയത്. ഫ്ളാറ്റിനെ കുറിച്ച് പുറത്തുവരുന്നത് ഞെട്ടിക്കുന്ന വിവരങ്ങളാണ്. ഒരു മാസത്തിനിടെ നൂറോളം പേര് ഫ്ളാറ്റില് മുറിയെടുത്തിട്ടുണ്ടെന്നാണ് പോലീസിന് ലഭിച്ച വിവരം. ഇതില് കൂടുതലും വിദ്യാര്ഥികളാണ്. കൊല്ലം സ്വദേശിനിയായ യുവതിയെ കൂട്ട ബലാല്സംഗം ചെയ്ത കേസില് നാല് പേരാണ് പ്രതികള്. അത്തോളി സ്വദേശികളായ നിജാസ്, ശുഹൈബ്, കെ.എ അജ്നാസ്, ഇടത്തില്താഴം നെടുവില് പൊയില് എന്.പി വീട്ടില് ഫഹദ് എന്നിവരെയാണ് പോലീസ് അറസ്റ്റ് ചെയ്തത്.The post കോഴിക്കോട്ടെ കൂട്ടബലാത്സംഗം കേസ് ഒരു മാസത്തിനിടെ ഫ്ളാറ്റില് മുറിയെടുത്തത് നൂറോളം പേരെന്ന് റിപ്പോര്ട്ടുകള് first appeared on MalayalamExpressOnline.